PATVIRTINTA

Lietuvos Respublikos aplinkos ministerijos Aplinkos projektų valdymo agentūros direktoriaus

2021 m. vasario 25 d. įsakymu Nr. T1-41

4 Priedas

[*Pareiškėjo tinklų operatoriaus pavadinimas*]

SKIRSTOMŲJŲ TINKLŲ OPERATORIAUS PRISIIMAMŲ ĮSIPAREIGOJIMŲ DEKLARACIJA

[*data ir vieta*]

[*Pareiškėjo tinklų operatoriaus pavadinimas*], [*juridinio asmens kodas*], [*Pareiškėjo tinklų operatoriaus adresas*], atstovaujamas pagal [*atstovavimo pagrindas*] [*pareigos, vardas ir pavardė*] (toliau – Pareiškėjas), kurio veiklos licencijoje nurodytoje teritorijoje yra daugiabutis [*daugiabučio namo adresas ir unikalus numeris*], priemonės „Suskystintų naftos dujų balionų daugiabučiuose pakeitimas kitais energijos šaltiniais“ (toliau – Priemonė) finansavimo sąlygų aprašo (toliau – Aprašas) nustatyta tvarka teikia paraišką (toliau – Paraiška) ir siekia gauti negrąžinamąją subsidiją Priemonės veikloms, nustatytoms Aprašo 9 punkto lentelės [*pasirinkti: 1 ir 2* *eilutėse*], įgyvendinti (toliau – Projektas).

Pareiškėjas teikdamas Paraišką, įsipareigoja:

1. Lietuvos Respublikos aplinkos ministerijos Aplinkos projektų valdymo agentūrai (toliau – Agentūra) nustačius, jog Paraiškoje pateikti ne visi reikalaujami dokumentai ir (ar) Paraiška užpildyta netinkamai ar nepilnai, pateikta klaidinga informacija arba trūksta informacijos, leidžiančios įvertinti Pareiškėjo ar Projekto atitikimą Aprašo reikalavimams, per Agentūros nustatytą terminą pateikti Agentūros prašomus atitinkamus dokumentus;
2. ne vėliau kaip per 10 darbo dienų pranešti Agentūrai apie bet kurių duomenų, pateiktų Paraiškoje, taip pat apie savo rekvizitų pasikeitimus;
3. Agentūros nustatytais terminais pateikti Agentūros prašomą papildomą informaciją, pagrindimo dokumentus, šalinti nustatytus neatitikimus;
4. užtikrinti, kad visi su Projekto įgyvendinimu susiję pirkimai būtų vykdomi vadovaujantis Lietuvos Respublikos viešųjų pirkimų įstatymu, šio įstatymo įgyvendinamaisiais teisės aktais ir kitais Lietuvos Respublikos teisės aktais. Pareiškėjas, kuris nėra perkančioji organizacija pagal Viešųjų pirkimų įstatymo reikalavimus, įsipareigoja pirkimus vykdyti vadovaudamasis Aprašo 2 priede nustatyta tvarka;
5. iki 2021 m. gruodžio 1 d. pateikti Agentūrai mokėjimo prašymus ir dokumentus, nurodytus Aprašo 46 punkte;
6. Agentūrai nustačius, jog pateiktas klaidingai arba nepilnai užpildytas mokėjimo prašymas ir (ar) su mokėjimo prašymu pateikti ne visi Agentūros paprašyti Projekto tinkamų finansuoti išlaidų patvirtinimo dokumentai, ir Agentūrai tiesiogiai paprašius, patikslinti mokėjimo prašymą ir (ar) pateikti trūkstamus dokumentus;
7. užtikrinti, kad įgyvendinant Projekto veiklas būtų laikomasi Lietuvos Respublikos statybos įstatymo ir kitų teisės aktų nuostatų, įskaitant (bet neapsiribojant), jeigu pagal teisės aktus tai yra būtina, gauti statybą leidžiančius dokumentus ir (ar) atlikti papildomus veiksmus;
8. užtikrinti tinkamą butų ar kitų patalpų savininkų informavimą apie jų asmens duomenų tvarkymą įgyvendinant Projektą bei jų asmens duomenų tvarkymą laikantis 2016 m. balandžio 27 d. Europos Parlamento ir Tarybos reglamento (ES) Nr. 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) bei užtikrinti kitus asmens duomenų apsaugą reglamentuojančius teisės aktus;
9. užtikrinti, jog neįvyktų jokie su Agentūra nesuderinti nukrypimai nuo planuoto konkretaus daugiabučio namo projekto įgyvendinimo, kurie padidintų Projekto apimtį ir išlaidas, pratęstų Projekto įgyvendinimo laikotarpį ar kitaip pakeistų Projektą ar Apraše nustatytus Projekto vykdytojo įsipareigojimus. Jeigu Projekte įgyvendinant Aprašo 9 punkto lentelės 2 eilutėje numatytą veiklą dėl objektyvių iš anksto negalimų nuspėti priežasčių padidėja finansavimo poreikis, lyginant su Aprašo 25.2 papunktyje numatyta sąmata, Pareiškėjas įsipareigoja pateikti Agentūrai raštišką prašymą skirti papildomą finansavimą, nurodydamas priežastis ir pagrindimą bei pridėdamas visus prašymą pagrindžiančius įrodymus;

10. užtikrinti, kad visos įgyvendinant Projektą patirtos išlaidos atitiktų Aprašo 33 punkte nurodytus reikalavimus;

11. ne vėliau kaip per 5 darbo dienas nuo lėšų Projekto įgyvendinimo sąskaitoms apmokėti gavimo iš Agentūros pervesti jas rangovui, paslaugų teikėjui arba prekių tiekėjui ir apie tai nedelsiant, bet ne vėliau kaip per 3 darbo dienas informuoti Agentūrą;

12. ne vėliau kaip iki Agentūros sprendime pripažinti dalį ar visas Projekto išlaidas netinkamomis finansuoti dienos tokias lėšas grąžinti į Agentūros nurodytą sąskaitą;

13. bendradarbiauti su Agentūros, Valstybinės energetikos reguliavimo tarnybos, savivaldybės atstovais, šiems subjektams tikrinant Projekto įgyvendinimo eigą, rezultatus ir dokumentaciją;

14. užtikrinti, kad su Projektu susiję buhalterinės apskaitos įrašai būtų lengvai atskiriami nuo kitų Pareiškėjo operacijų arba kitų Pareiškėjo projektų operacijų;

15.pasiekti Aprašo 9 punkto lentelės [*pasirinkti: 1 ir 2* *eilutėse*] numatytus rezultato rodiklius;

16.sudaryti sąlygas Agentūrai bet kada atlikti patikras Projekto įgyvendinimo vietoje ir pateikti su Projekto veikla susijusius dokumentus per visą 5 metų laikotarpį nuo mokėjimo prašymo apmokėjimo dienos;

17.saugoti visus su Projekto įgyvendinimu susijusius dokumentus Aprašo 65 ir 67 punkte nustatyta tvarka.

|  |  |  |  |  |
| --- | --- | --- | --- | --- |
|       |  |  |  |       |
| (Deklaraciją teikiančio asmens pareigos) |  | (Parašas) |  | (Vardas, pavardė) |